1996D0603 — ET — 12.06.2003 — 002.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 4. oktoober 1996, millega kehtestatakse A klassidesse “Põlengut mittesoodustavad tooted” kuuluvate toodete nimekiri, mis on ette nähtud ehitustooteid käsitleva nõukogu direktiivi 89/106/EMÜ artiklit 20 rakendavas otsuses 94/611/EÜ (EMPs kohaldatav tekst) (96/603/EÜ) (EÜT L 267, 19.10.1996, p.23)

Muudetud:









▼B

KOMISJONI OTSUS,

4. oktoober 1996,

millega kehtestatakse A klassidesse “Põlengut mittesoodustavad tooted” kuuluvate toodete nimekiri, mis on ette nähtud ehitustooteid käsitleva nõukogu direktiivi 89/106/EMÜ artiklit 20 rakendavas otsuses 94/611/EÜ

(EMPs kohaldatav tekst)

(96/603/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1988. aasta direktiivi 89/106/EMÜ ( 1 ) ehitustooteid käsitlevate liikmesriikide õigusnormide ühtlustamise kohta, mida on muudetud direktiiviga 93/68/EMÜ ( 2 ), võttes arvesse komisjoni 9. septembri 1994. aasta otsust 94/611/EÜ, millega rakendatakse ehitustooteid käsitleva nõukogu direktiivi 89/106/EMÜ ( 3 ) artiklit 20, eriti selle artikli 1 punkti 1, ning arvestades, et: ning arvestades, et: direktiivi 89/106/EMÜ artikli 3 lõikes 2 on sätestatud, et ehitiste kaitse erinevate tasemete arvestamiseks, mis võivad olla ülekaalus riigi, regiooni või kohalikul tasandil, võib tõlgendusdokumentides ja tehnilistes spetsifikaatides iga olulise nõude puhul kehtestada klasse; komisjoni teatises nõukogu direktiivi 89/106/EMÜ tõlgendusdokumentide kohta ( 4 ) sisalduvas tõlgendusdokumendi nr 2 “Tuleohutus” punktis 4.2.1 põhjendatakse olulise nõude erinevate tasemete vajadust olenevalt ehitise liigist, kasutamisest, asukohast, planeeringust ja hädaseadmete kättesaadavusest; tõlgendusdokumendi nr 2 punktis 2.2 on loetletud rida omavahel seotud olulise nõude “Tuleohutus” täitmiseks vajalikke meetmeid, mis üheskoos annavad panuse tuleohutusstrateegia määratlemisse, mida võib liikmesriikides välja arendada eri viisidel; tõlgendusdokumendi nr 2 punktis 4.2.3.3 on kindlaks määratud üks sellistest liikmesriikides ülekaalus olevatest meetmetest, mis seisneb tule ja suitsu tekke ja leviku piiramises ruumis, kus tuli puhkes (või teatavas piirkonnas), selle abil, et piiratakse ehitustoodete soodustavat osa tulekahju arengus; kõnesoleva olulise nõude klasside kindlaksmääramine oleneb osaliselt sellise piiramise tasemest; mainitud piiramise taset saab väljendada ainult ehitustoote erinevate toimivuse tasemete abil lõppkasutuse tingimustes; tõlgendusdokumendi nr 2 punktis 4.3.1.1 on ette nähtud, et toodete tuletundlikkustoimivuse hindamise võimaldamiseks tuleb välja arendada ühtlustatud lahendus, mille puhul võib kasutada asjakohase tegeliku tulekahjustsenaariumiga seotud täiemõõdulist või stendikatset; ühtlustatud lahendus kujutab endast tõlgendusdokumendis esitamata klasside süsteemi, mis on vastu võetud otsuses 94/611/EÜ; otsuses 94/611/EÜ esitatud klasside süsteemis kehtestati “Põlengut mittesoodustavate toodete” kategooria nendele toodetele, mida ei ole vaja katsetada tuletundlikkuse suhtes ja mis on märgitud tabelites 1 ja 2 A klassidena ja on täiendavalt tabelis 1 “Mittepõlevate toodete nimekirjas”; direktiivi 89/106/EMÜ artikli 20 lõikes 2 on kindlaks määratud kord, mida tuleb järgida nõuete klasside kehtestamiseks vajalike õigusaktide vastuvõtmisel, kui neid ei ole esitatud tõlgendusdokumentides; käesoleva otsusega ettenähtud meetmed on kooskõlas alalise ehituskomitee arvamusega, ON VASTU VÕTNUD KÄESOLEVA OTSUSE:







Artikkel 1

▼M1

Käesoleva otsuse lisas loetletud materjalid ja nendest valmistatud tooted liigitatakse nende madala põlevuse taseme tõttu ja vastavalt lisas ettenähtud tingimustele otsuse 2000/147/EÜ lisa tabelites 1 ja 2 ettenähtud klassi A1 ja klassi A1FL.

▼B

Selle liigituse kohaldamisel ei nõuta kõnesolevate materjalide ja nendest valmistatud toodete tuletundlikkuse katsetamist.

Artikkel 2

Käesolev otsus on adresseeritud liikmesriikidele.









LISA

▼M1

Materjalid, mida, ilma et neid oleks vaja katsetada, peetakse otsuses 2000/147/EÜ ettenähtud tuletundlikkuse klassidesse A1 ja A1FL kuuluvaiks

▼B

Üldmärkused

Selleks et tooteid peetaks ilma katsetamata ►M1 klassi A1 ja klassi A1FL ◄ kuuluvaiks, peavad need olema valmistatud ainult ühest või mitmest allpool loetletud materjalist. Allpool loetletud materjalide kokkuliimimise abil valmistatud tooteid peetakse ilma katsetamata ►M1 klassi A1 ja klassi A1FL ◄ kuuluvaiks tingimusel, et toote liimisisaldus ei ületa 0,1 massi- või mahuprotsenti ►M1 (olenevalt sellest, kumb väljendusviis on vähem koormav) ◄ .

Ühe või mitme orgaanilise materjali kihiga (nt isoleermaterjal) paneeltooted või ebaühtlaselt jaotunud orgaanilist materjali (v.a liim) sisaldavad tooted ei kuulu kõnesolevasse nimekirja.

Tooteid, ms on valmistatud ühe allpool loetletud materjali katmise abil anorgaanilise kihiga (nt kaetud metalltooted), võib samuti käsitleda ilma katsetamata ►M1 klassi A1 ja klassi A1FL ◄ kuuluvaina.

Ühtlaselt jaotunud orgaanilise materjali sisaldus ei tohi üheski tabelis loetletud materjalis ületada 1,0 massi- või mahuprotsenti ►M1 (olenevalt sellest, kumb väljendusviis on vähem koormav) ◄ .







Materjal Märkused Keramsiit Paisutatud perliit Paisutatud vermikuliit Mineraalvill Vahtklaas Betoon Kaasa arvatud tarnebetoon ning eelpingestatud sardbetoontooted Eritäitematerjalidega betoon (raske ja kerge mineraalse täitematerjaliga, v. a sissepandud soojusisolatsioonmaterjaliga) Võib sisaldada keemilisi ja peenlisandeid (nt lendtuhka), pigmente ja muid materjale. Siia hulka kuuluvad ka eelnevalt valatud betoontooted. Autoklaavitud mullbetoontooted Tooted, mille valmistamiseks kasutatakse hüdraulilisi sideaineid, nagu tsement ja/või lubi koos peenmaterjalide (ränidioksiidirikkad materjalid, lendtuhk, kõrgahjuräbu) ja mulle tekitava materjaliga. Siia hulka kuuluvad ka eelnevalt valatud betoontooted. Kiudtsement Tsement Lubi Kõrgahjuräbu/lendtuhk Mineraalsed täitematerjalid Raud, teras ja legeerteras V.a peenmaterjalina Vask ja vasesulamid V.a peenmaterjalina Tsink ja tsingisulamid V.a peenmaterjalina Alumiinium ja alumiiniumisulamid V.a peenmaterjalina Plii V.a peenmaterjalina Kips ja kipskrohvid Võivad sisaldada lisandeid (aeglustid, täiteained, kiudmaterjal, pigmendid, kustutatud lubi, õhu- ja märgumisvastased ained, plastifikaatorid) ja rasket (nt looduslik ja kiviliiv) või kerget (nt perliit, vermikuliit) täitematerjali. Anorgaanilist sideainet sisaldav mört ►M2 Ühe või mitme anorgaanilise sideaine, nt tsemendi, lubja, müüritsemendi ja kipsi alusel valmistatud silumis-/krohvimismördid, põranda tasandusmördid ja müürimördid ◄ Savitooted Tooted, mis on valmistatud savist või muudest argiliidirikastest materjalidest liiva, põlevaine või muude lisanditega või ilma. Siia kuuluvad tellised, keraamilised plaadid, parkettkivid ja põletatud savitooted (nt korstna vooderdis) Kaltsiumsilikaattooted Tooted, mis on valmistatud segust, mis koosneb lubjast ja looduslikust ränidioksiidirikkast materjalist (liiv, ränidioksiidirikas kruus või kivim või nende segu. Võivad sisaldada värvipigmente. Looduskivist ja tahvelkildast tooted Viimistletud või viimistlemata tooted, mis on valmistatud looduskivist (magma-, sette- või moondekivim) või tahvelkildast Kipstooted Siia kuuluvad kaltsiumsulfaadist ja veest valmistatud plokid ja muud tooted, mis võivad sisaldada kiudmaterjali, täiteaineid, täitematerjale ja muid lisandeid ning võivad olla värvitud pigmentide abil Terratso Siia kuuluvad eelnevalt valatud terratsoplaadid ja kohapeal valatud põrandakatted. Klaas Siia kuulub termiliselt tugevdatud, keemiliselt karastatud ja traatsarrusega klaas Klaaskeraamika Kristalset ja mittekristalset faasi sisaldav klaaskeraamika Keraamika Siia hulka kuuluvad glasuuritud või glasuurimata pulberpressimis- ja ekstrusioontooted